text: Растителност в езерото - Page 3 - Водоеми и водни култури - Без мотика
  @BatVessan понеже скоро не си се мяркал, да питам има ли водни растения (водна леща, салвиния) или каквото и да било от тези плаващите, от което имаш в повече и би ми подарил. Казвам подарил, защото по нагоре беше писал, че нищо не продаваш
  На 5/30/2018 at 15:02, Лозан написа:
  Здрасти. Имам салвиния в много добро състояние и лимнобиум: https://www.aqvium.ru/vidy-rastenij/rozetochnye/limnobium-pobegonosnyj
  Трябва да си ги вземеш някак
  Отговорено Август 18, 2018
  Горд съм да споделя, че тази година за първи път отглеждам лотус.
  Скъп приятел ми подари 5 семки, всичките покълнаха. Само едно от растенията изкара цветна пъпка, но аз съм щастлив, защото не очаквах и нея.
  Ето малко снимки от различните фази, през които преминахме. Остава само да цъфне.
  страхотно. не знаех, че листата му седят над водата.
  Поздравявам ви с този цвят :)))
  Красота! И лотусът ли затваря цвета си за нощта, като лилията?
  Затваря ги още следобед
  Резултатът на шестия ден е следният: от 20 семки са покълнали 13.
  Какво мислиш да ги правиш сега?
  Идея нямам Надявам се докато се затопли да мога да ги гледам в апартамента, после ще ги нося на къщата. На първо време в кофа, варел, докато сколасам с гьола. Проблемът е, че не мога да измисля място за гьола. В единия край на двора е естествено дере, обаче там при силен дъжд си потича като буйна река, което няма да е добре за лотосите. Мисля за вариант да е под единия изход на дренажа, надявам се от там да се пълни ... не знам, все още наблюдавам терена. В краен случай мога да ги подаря, ако не им измисля място.
  Гледай да ползваш нормална градинска почва, че с друго може и нищо да не стане.
  Ако ще ги гледаш целогодишно навън, трябва да се съобразиш с необходимата дълбочина, където водата няма да замръзва и естествено, винаги да я има.
  Но ако този лотос, не е водна лилия, а горното, като на Бат Васан, то не знам въобще, може ли да презимува навън.
  Като се има предвид, че го купих от Али експрес, повече съм склонна да мисля, че е лилия. Да, за локвата ще трябва да си купя почва, защото с глината от двора определено ще мога да пека грънци.
  @Миленка Аз съм кандидат за един лотос, ако са ти в повече. Плащам или разменям
  Другата седмица кажи къде и как да ти дам. Само уточнявам, че може да не е лотос, а лилия, имайки предвид, че от алито съм купувала жасмин, а е пристигало друго
  п.п. И е подарък
  Ти беше от София нали? Аз съм през деня в Надежда, след 17:00 в Бъкстон или Овча купел1, но ще дойда, където и когато кажеш. Относно това дали са лилии или лотос...еми кот-такоа, пак е красиво и езерно Благодаря за подаръка. Ще гледам и аз да приготвя нещо
  Здрасти, Миленка,
  Това, което имаш ти е лотус. Има си специфика на отглеждането, може в голяма кофа или голяма пластмасова саксия със зпушени дупки. Не е подходяш за открит водоем по нашите ширини. За да цъфне му е нужна топлина и пряко слънце, както и умерено подхранване с тор директно във водата, но след като изкара надводни листа. Моят презимува като коренище в голяма кофа пълна с вода, в мазето.
  Аз използвам за субстрат само пясък и добавям тор за водни растения, с който се сдобивам от един разсадник близо до София.
  Ако имаш въпроси, насреща съм.
  Бат Весан
  @BatVessan, благодаря за включването.
  Колко тор и каква трябва да сложа? Друго, което ме интересува е какви са изискванията за дълбочината, също трябва ли да се аерира водата?
  Засипах те с въпроси, амааа ...
  Извинявай, проспал съм въпросите, дано не е късно.
  Въпросната тор се продава в разсадник "Зелена пролет", мъчул съм се доста да се домогна до нея иначе. Имат си сайт как се стига, а можеш да пробваш да се уговориш да ти пратят с куриер. В големи широки, не много дълбоки саксии слагам пясък и по една таблетка от въпросната тор на 2Л субстрат. Веществата се отделят бавно, за 6 месеца и водата не зеленясва. Има опция да сложиш и прегоряла оборска тор вместо това, но под дебел слой пясък, така че да не се разтваря лесно във водата и тя да зеленясва. Проблема със зеленясването се елиминира, когато растенията добре покрият водната повърхност с листа. До този момент ползвам най-различни тропически водоплаващи, които си презимувам в малки популации зимата у нас.
  Водата не е нужно да се аерира, но много добре става, ако пуснеш някоя друга рибка да плува с лилийте.
  BatVessan
  Я да дигна тая тема и да питам, някой отглеждал ли е / виждал ли е / опитвал ли е https://en.wikipedia.org/wiki/Sagittaria_latifolia